Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 99/2013 dwar il-programm statistiku Ewropew tal-2013-2017 /* COM/2013/0525 final - 2013/0249 (COD) */





MEMORANDUM TA’ SPJEGAZZJONI 1. KUNTEST TAL-PROPOSTA L-implimentazzjoni tal-politiki tal-UE teħtieġ informazzjoni statistika kumparabbli u affidabbli dwar is-sitwazzjoni ekonomika, soċjali u ambjentali fl-UE u l-komponenti tagħha f’livell nazzjonali u reġjonali. L-istatistika Ewropea hija indispensabbli wkoll sabiex jiġi żgurat li l-Ewropa tkun qed tiġi mifhuma mill-pubbliku ġenerali u sabiex tippermetti liċ-ċittadini biex jieħdu sehem fil-proċess demokratiku u d-dibattitu dwar il-preżent u l-futur tal-UE F’dan l-isfond, ir-Regolament (UE) Nru 99/2013 dwar il-programm statistiku Ewropew tal-2013-2017 ġie adottat fil-15 ta’ Jannar 2013 biex jipprovdi qafas ġenerali għall-iżvilupp, il-produzzjoni u d-disseminazzjoni tal-istatistika Ewropea għall-perjodu mill-2013 sal-2017. Il-proposta tal-Kummissjoni għal dan ir-Regolament inkludiet pakkett finanzjarju ta’ EUR 299.2 miljun għall-ħames snin tal-programm, proposta li ma kienx hemm mistoqsijiet dwarha la mill-Kunsill u lanqas mill-Parlament Ewropew matul il-proċedura leġiżlattiva ordinarja. Madankollu, fir-riżoluzzjoni tiegħu tat-13 ta’ Ġunju 2012 dwar il-Qafas Finanzjarju Multiannwali (MFF) u r-riżorsi proprji, il-Parlament Ewropew enfasizza li n-negozjati dwar il-proposti leġiżlattivi relatati mal-programmi multiannwali se jiġu ffinalizzati ladarba jintlaħaq ftehim dwar il-pakketti finanzjarji tagħhom. Din hija r-raġuni għala r-Regolament (UE) Nru 99/2013 jistabbilixxi biss il-pakkett finanzjarju għall-2013, kopert bil-perjodu ta’ programmazzjoni 2007-2013, u jistieden lill-Kummissjoni tagħmel proposta leġiżlattiva li tintroduċi l-allokazzjoni finanzjarja għall-perjodu 2014-2017 għall-Parlament Ewropew u l-Kunsill sa mhux iktar tard minn tliet xhur wara l-adozzjoni tal-MFF għas-snin 2014-2020. 2. RIŻULTATI TA’ KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT Ġew ikkonsultati l-partijiet interessati u saret valutazzjoni tal-impatt għall-proposta għal Regolament dwar il-programm statistiku Ewropew 2013-17, COM(2011) 928 finali tal-21.12.2011, li inklusa l-baġit għall-2014-2017. Għaldaqstant konsultazzjoni jew valutazzjoni ulterjuri mhijiex meqjusa meħtieġa. 3. ELEMENTI ĠURIDIĊI TAL-PROPOSTA Il-proposta tipprevedi pakkett finanzjarju għall-erba’ snin tal-programm statistiku Ewropew 2013-17 li huma koperti mill-perjodu ta’ programmazzjoni 2014-2020 (MFF). Għal dan il-għan qed jiġi propost li l-Artikolu 7 dwar il-finanzjament jiġi emendat. Dispożizzjonijiet oħra tar-Regolament li jistabbilixxi programm statistiku Ewropew 2013-17 jibqgħu ma jinbidlux, b’mod partikolari l-għanijiet u l-anness li jiddefinixxi l-riżultati statistiċi għall-ħames snin koperti. 4. IMPLIKAZZJONI BAĠITARJA Mill-istabbiliment fir-Regolament tal-għanijiet speċifiċi u l-riżultati statistiċi għall-perjodu ta’ ħames snin, l-ammont ta’ baġit propost għall-perjodu mill-2014 sal-2017 huwa ta’ EUR 234.8 miljuni, kopert bil-perjodu ta’ programmazzjoni 2014-2020. 5. ELEMENTI FAKULTATTIVI Żona Ekonomika Ewropea Ir-Regolament propost jikkonċerna kwistjoni taż-ŻEE u għaldaqstant għandu jiġi estiż għaż-Żona Ekonomika Ewropea. 2013/0249 (COD) Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (UE) Nru 99/2013 dwar il-programm statistiku Ewropew tal-2013-2017 (Test b’rilevanza għaż-ŻEE u għall-Isvizzera) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikolu 338(1) tiegħu, Wara li kkunsidraw il-proposta tal-Kummissjoni Ewropea, Wara t-trażmissjoni tal-abbozz tal-att leġiżlattiv lill-Parlamenti nazzjonali, Waqt li jaġixxu b’konformità mal-proċedura leġiżlattiva ordinarja, Billi: (1) Ir-Regolament (UE) Nru 99/2013 dwar il-programm statistiku Ewropew tal-2013-2017 [1] jipprevedi l-qafas u jiddefinixxi l-għanijiet u l-riżultati għall-produzzjoni, l-iżvilupp u d-disseminazzjoni ta’ statistiċi Ewropej għall-perjodu mill-2013 sal-2017. (2) Ir-Regolament (UE) Nru 99/2013 jistabbilixxi biss il-pakkett finanzjarju għall-2013, kopert mill-perjodu ta’ programmazzjoni 2007 sal-2013, u jistieden lill-Kummissjoni biex tissottometti l-proposta leġiżlattiva li tintroduċi l-allokazzjoni finanzjarja għall-perjodu 2014 sal-2017 lill-Parlament Ewropew u lill-Kunsill mhux iktar tard wara tliet xhur mill-adozzjoni tal-qafas finanzjarju multiannwali għall-perjodu 2014 sal-2020. (3) Ir-Regolament tal-Kunsill (UE) Nru …/… li jistabbilixxi l-Qafas Finanzjarju Multiannwali għall-perjodu ta’ programmazzjoni 2014 sal-2020 ġie adottata fid-[data]. (4) Ir-Regolament (UE) Nru 99/2013 għandu għaldaqstant jiġi emendat skont dan, ADOTTAW DAN IR-REGOLAMENT: Artikolu 1 Ir-Regolament (UE) Nru 99/2013 għandu jiġi emendat kif ġej: L-Artikolu 7 jiġi sostitwit b’dan li ġej: “Artikolu 7 Finanzjament (1) Il-pakkett finanzjarju tal-Unjoni għall-implimentazzjoni tal-programm għall-2013 huwa stabbilit li jammonta għal EUR 57.3 miljun, kopert bil-perjodu ta’ programmazzjoni 2007 sal-2013. Il-pakkett finanzjarju tal-Unjoni għall-implimentazzjoni tal-programm għall-2014-2017 huwa stabbilit li jammonta għal EUR 234.8 miljuni, kopert bil-perjodu ta’ programmazzjoni 2014 - 2020. (2) Il-Kummissjoni timplimenta l-appoġġ finanzjarju tal-Unjoni b’konformità mar-Regolament Finanzjarju. (3) Il-Kummissjoni tadotta d-deċiżjoni tagħha dwar approprjazzjonijiet annwali b’konformità mal-prerogattivi tal-awtorità baġitarja." Artikolu 2 Dan ir-Regolament jidħol fis-seħħ fil-ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea. Dan ir-Regolament jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Parlament Ewropew Għall-Kunsill Il-President Il-President DIKJRAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1. Titolu tal-proposta/inizjattiva 1.2. Qasam (oqsma) ikkonċernat(i) fl-istruttura ABM/ABB 1.3. Natura tal-proposta/inizjattiva 1.4. Għan (għanijiet) 1.5. Motivi għall-proposta/inizjattiva 1.6. Terminu ta’ żmien u impatt finanzjarju 1.7. Metodu(i) ta’ ġestjoni previst(i) 2. MIŻURI TA’ ĠESTJONI 2.1. Regoli ta’ monitoraġġ u rappurtar 2.2. Sistema ta’ mmaniġġjar u kontroll 2.3. Miżuri li jipprevjenu frodi u irregolatitajiet 3. IMPATT FINANZJARJU STMAT TAL-PROPOSTA/INIZJATTIVA 3.1. Intestatura(i) tal-qafas finanzjarju multiannwali u linja(i) baġitarji tan-nefqa affettwata(i) 3.2. Impatt stmat fuq in-nefqa 3.2.1. Sommarju tal-impatt stmat fuq in-nefqa 3.2.2. Impatt stmat fuq approprjazzjonijiet operattivi 3.2.3. Impatt stmat fuq approprjazzjonijiet ta’ natura amministrattiva 3.2.4. Kompatibbiltà mal-qafas finanzjarju multiannwali kurrenti 3.2.5. Parteċipazzjoni ta’ partijiet terzi fil-finanzjament 3.3. Impatt stmat fuq id-dħul DIKJARAZZJONI FINANZJARJA LEĠIŻLATTIVA 1. QAFAS TAL-PROPOSTA/INIZJATTIVA 1.1 Titolu tal-proposta/inizjattiva Proposta għal Regolament tal-Parlament Ewropew u tal-Kunsill li jemenda r-Regolament (UE) Nru 99/2013 dwar il-programm statistiku Ewropew 2013-2017 1.2 Qasam (oqsma) ta’ politika kkonċernat(i) fl-istruttura ABM/ABB [2] Statistika (3403 — Produzzjoni ta’ informazzjoni statistika, 3480 — Appoġġ amministrattiv għall-Eurostat, 3481 — Strateġija u koordinazzjoni ta’ politika għall-Eurostat) 1.3 Natura tal-proposta/inizjattiva ¨ Il-proposta/inizjattiva hija relatata ma’ azzjoni ġdida ¨ Il-proposta/inizjattiva hija relatata ma’ azzjoni ġdida wara proġett pilota/azzjoni preparatorja [3] X Il-proposta/inizjattiva hija relatata mal-estensjoni ta’ azzjoni eżistenti ¨ Il-proposta/inizjattiva hija relatata ma’ azzjoni diretta mill-ġdid lejn azzjoni ġdida 1.4 Għanijiet 1.4.1 L-għan(ijiet) strateġiku/ċi multiannwali tal-Kummissjoni fil-mira tal-proposta/inizjattiva Il-proposta hija konsistenti mal-prijoritajiet tal-Unjoni Ewropea billi l-istatistika żviluppata, prodotta u mxerrda skont dan il-programm se jikkontribwixxu għall-implimentazzjoni tal-politiki tal-Unjoni Ewropea, bħall-istrateġija Ewropa 2020 għal ‘tkabbir għaqli, sostenibbli u inklużiv’ u politiki oħra indirizzati fil-prijoritajiet strateġiċi tal-Kummissjoni għall-2010-2014 (jiġifieri governanza ekonomika msaħħa u integrata, it-tibdil fil-klima, it-tkabbir u l-koeżjoni soċjali, Ewropa tal-persuni u l-globalizzazzjoni). 1.4.2 1.4.2. Għan(ijiet) speċifiku/ċi u attività(jiet) ABM/ABB kkonċernati Għan speċifiku Nru 1: L-għoti ta’ informazzjoni statistika ta’ kwalità għall-appoġġ tal-iżvilupp, il-monitoraġġ u l-evalwazzjoni tal-politiki tal-Unjoni Ewropea, filwaqt li jinżamm bilanċ bejn l-oqsma ekonomiċi, soċjali u ambjentali u l-qadi tal-bżonnijiet ta’ firxa wiesgħa ta’ utenti tal-istatistika Ewropea, inklużi dawk li jieħdu deċiżjonijiet, ir-riċerkaturi, in-negozji u ċ-ċittadini Ewropej b’mod ġenerali, b’mod kost-effikaċi u mingħajr sforzi ddupplikati mingħajr bżonn. Attività(ijiet) ABM/ABB kkonċernata/i 3403 — Produzzjoni ta’ informazzjoni statistika Għan speċifiku Nru 2: L-implimentazzjoni tal-metodu l-ġdid ta’ produzzjoni ta’ statistika Ewropea bl-għan li jkun hemm iktar effiċjenza u titjib fil-kwalità. Attività(ijiet) ABM/ABB kkonċernata/i 3403 — Produzzjoni ta’ informazzjoni statistika, 3480 — Appoġġ amministrattiv għall-Eurostat, 3481 — Strateġija u koordinazzjoni ta' politika għall-Eurostat Għan speċifiku Nru 3: It-tisħiħ tas-sħubija fl-ESS u lil hinn minnha sabiex tissaħħaħ iktar il-produttività tagħha u r-rwol fuq quddiem net tagħha fl-istatistiki uffiċjali dinjija. Attività(ijiet) ABM/ABB kkonċernata/i 3481 — Strateġija u koordinazzjoni ta' politika għall-Eurostat Għan speċifiku Nru 4: Jiġi żgurat li l-kunsinna ta’ tali statistika tinżamm konsistenti għat-termini kollu tal-programm, sakemm dan ma jinterferixxix ma’ mekkaniżmi għall-istabbiliment tal-prijorità tal-ESS. Attività(ijiet) ABM/ABB kkonċernata/i 3403 — Produzzjoni ta’ informazzjoni statistika 1.4.3 Riżultat(i) u impatt mistennija Speċifika l-effetti li l-proposta/inizjattiva għandu jkollha fuq il-benefiċjarji/gruppi destinatarji. Effetti fuq il-Parlament Ewropew u l-Kunsill pożittivi billi l-ESP huwa konformi mat-Trattati, il-prospettivi finanzjarji u l-prijoritajiet politiċi tal-Unjoni Ewropea; il-ħtiġijiet għal informazzjoni statistika għall-appoġġ tal-politiki tal-UE huma riflessi fl-ESP; l-ESP jinkludi mekkaniżmu għall-istabbiliment aħjar ta’ prijoritajiet u t-tnaqqis tal-piż tar-rispons fuq l-impriżi u ċittadini. L-Istati Membri huma involuti fil-preparazzjoni tal-ESP. Il-prinċipju tas-sussidjarjetà se jiġi rrispettat fl-implimentazzjoni tal-ESP. L-effetti fuq il-Kulleġġ tal-Kummissarji u s-servizzi tal-Kummissjoni: pożittivi billi l-ESP huwa konformi mat-Trattati, il-perspettivi finanzjarji; il-ħtiġijiet għal informazzjoni statistika għall-appoġġ tal-politiki tal-UE huma riflessi fl-ESP, u sistema ta’ ġestjoni tal-kwalità soda se tiġi implimentata bħala parti mill-ESP. L-ESP se jkun soġġett għal evalwazzjoni effikaċi u qafas konformi mal-ABB għat-tqassim tar-riżorsi. Effetti fuq l-Istituti Nazzjonali tal-Istatistika (inkluż DGINS, il-Kumitat għall-ESS, il-Grupp ta’ Sħubija, il-Gruppi tad-Diretturi) u produtturi nazzjonali oħra: pożittiv billi l-ESP jinkludi mekkaniżmu għal twaqqif ta’ prijoritajiet imtejjeb u t-tnaqqis tal-piż tar-rispons fuq l-impriżi u ċ-ċittadini. Huwa jirrifletti l-istrateġija konġunta tal-ESS fuq l-implimentazzjoni tal-Komunikazzjoni. L-Istati Membri huma involuti fil-preparazzjoni tal-ESP. Il-prinċipju tas-sussidjarjetà se jiġi rrispettat fl-implimentazzjoni tal-ESP. Effetti fuq l-ESAC, il-Bank Ċentrali Ewropew, il-Kumitat dwar l-istatistika Monetarja, Finanzjarja u tal-Bilanċ tal-pagamenti (CMFB) u utenti oħra mhux istituzzjonali: pożittivi billi l-ħtiġijiet għal informazzjoni statistika għall-appoġġ tal-politiki tal-UE huma riflessi fl-ESP, l-utenti se jiġu żgurati li l-istatistika se “titfassal għall-għan speċifiku” (fil-ħin u skont il-ħtiġijiet u r-rekwiżiti tal-politika tagħhom). Effetti fuq l-Eurostat: pożittivi billi l-ESP jirrifletti l-Komunikazzjoni dwar il-metodu ta’ produzzjoni tal-istatistika tal-UE; sistema soda ta’ ġestjoni tal-kwalità se tiġi implimentata bħala parti mill-ESP; l-ESP se jipprovdi qafas stabbli għal programmazzjoni annwali koerenti u strutturata u l-allokazzjoni ta’ riżorsi kif ukoll viżjoni ċara tad-direzzjoni tal-iżvilupp tal-Eurostat; l-ESP se jkun soġġett għal evalwazzjoni effikaċi. 1.4.4 Indikaturi tar-riżultati u l-impatt Speċifika l-indikaturi għall-monitoraġġ tal-implimentazzjoni tal-proposta/inizjattiva. Għall-għanijiet kollha elenkati fl-ESP 2013-2017, huma elenkati l-azzjonijiet u l-indikaturi ewlenin. L-għanijiet tal-ESP 2013-2017 huma soġġetti għal ippjanar iżjed dettaljat fil-Programmi ta’ Ħidma Annwali u r-riżultati se jiġu mmonitorjati matul il-perjodu ta’ programmazzjoni. L-għan ġenerali marbut mat-tentattiv li jkun il-fornitur ewlieni ta’ statistika ta’ kwalità għolja dwar l-Ewropa se jiġi mmonitorjat permezz ta’: - L-Istħarriġ dwar is-Sodisfazzjon tal-Utent tal-Eurostat, u b’mod partikolari l-perċentwal ta’ utenti li jkunu qegħdin jikklassifikaw il-kwalità ġenerali tal-istatistika Ewropea bħala "tajbin ħafna" jew "tajbin". 1.5 Raġunijiet għall-proposta/inizjattiva 1.5.1 Rekwiżit(i) li għandu(għandhom) jiġi(u) ssodisfati fuq perjodu qasir jew twil L-istabbiliment ta’ programm statistiku Ewropew multiannwali joriġina mill-Artikolu 13(1) tar-Regolament (KE) Nru 223/2009 tal-Parlament Ewropew u tal-Kunsill dwar l-istatistika Ewropea[4], li jistipula li l-programm statistiku Ewropew għandu jipprovdi l-qafas għall-iżvilupp, il-produzzjoni u t-tixrid ta’ statistika Ewropea, l-oqsma ewlenin u l-għanijiet tal-azzjonijiet maħsuba għal perjodu li jaqbiżx il-ħames snin. Għandu jistabbilixxi prijoritajiet li jikkonċernaw il-ħtiġijiet għal informazzjoni bl-għan li jitwettqu l-attivitajiet tal-Unjoni Ewropea. Il-benefiċjarji destinatarji tal-proposta huma l-utenti u l-produtturi ta’ statistika Ewropea, jiġifieri l-Parlament Ewropew u l-Kunsill, id-Direttorati-Ġenerali tal-Kummissjoni, il-Bank Ċentrali Ewropew, l-Istituti Nazzjonali tal-Istatistika u produtturi nazzjonali oħra ta’ statistika Ewropea, l-ESAC, il-Kumitat dwar l-Istatistika Monetarja, Finanzjarja u tal-Bilanċ tal-Pagamenti (CMFB) u utenti oħra mhux istituzzjonali, u, tabilħaqq, il-pubbliku ġenerali. 1.5.2 Valur miżjud tal-involviment tal-UE Dawk li jieħdu d-deċiżjonijiet politiċi u l-atturi fis-suq jeħtieġu statistika b’mod kostanti sabiex jieħdu d-deċiżjonijiet tagħhom u jimmonitorjaw u jevalwaw l-implimentazzjoni tagħhom. L-istatistika tipprovdi infrastruttura essenzjali għad-demokraziji u l-ekonomiji moderni sabiex jiffunzjonaw tajjeb u b’mod effiċjenti. L-Unjoni Ewropew teħtieġ servizz ta’ informazzjoni statistika ta’ kwalità għolja sabiex twettaq il-missjoni tagħha. L-istatistika Ewropea għandha tkun affidabbli, puntwali u indipendenti minn influwenza politika u għandha tiġi pprovduta f’forma konvenjenti għall-utenti. Barra dan, il-preparazzjoni taghhom ma għandhiex timponi piż eċċessiv fuq il-fornituri ta' dejta u l-ġbir tagħha għandu jsir skont il-prinċipji tas-sussidjarjetà u l-proporzjonalità. Flimkien mal-awtoritajiet nazzjonali tal-istatistika u awtoritajiet nazzjonali oħra responsabbli f’kull Stat Membru għall-iżvilupp, il-produzzjoni u t-tixrid ta’ statistika Ewropea, l-Eurostat ħolqot sħubija kollettiva msejħa ESS. Din l-isħubija tinkludi wkoll il-pajjiżi taż-ŻEE. L-Istati Membri jiġbru dejta u jikkompilaw statistika għall-finijiet nazzjonali u tal-UE. L-ESS tiffunzjona bħala netwerk li fih ir-rwol tal-Eurostat huwa li tmexxi l-proċess ta’ armonizzazzjoni tal-istatistika b’kooperazzjoni mill-qrib mal-awtoritajiet nazzjonali tal-istatistika. Ix-xogħol tal-ESS jikkonċentra prinċipalment fuq l-oqsma ta’ politika tal-UE - u, bl-estensjoni tal-politiki tal-UE, l-armonizzazzjoni ġiet estiża għal kważi l-oqsma statistiċi kollha. L-ESS tiffaċilita l-kondiviżjoni ta' għarfien u l-'aħjar prattiki' madwar l-Istati Membri u l-iżvilupp ta' teknoloġiji ġodda, għodod komuni u netwerks kollaborattivi bl-għan li jittieħed vantaġġ minn sinerġiji possibbli u tiġi evitata d-duplikazzjoni tal-isforzi, u b'hekk titwitta t-triq għal sistema moderna ta' produzzjoni mgħammra sabiex tilħaq l-isfidi tal-futur. L-aħjar mod kif jinbeda l-isforz sabiex ikun hemm armonizzazzjoni, simplifikazzjoni u regolazzjoni fuq livell tal-Unjoni Ewropea, fejn proġetti bħal dawn ikunu jistgħu jitwettqu b’effiċjenza ottimali. 1.5.3 Tagħlimiet minn esperjenzi simili fl-imgħoddi Limitazzjoni kbira li qed naffaċċjaw bil-Programm Statistiku Komunitarju tal-2008-2012 attwali [5] hija li l-istruttura hija fissa għal perjodu ta’ ħames snin u l-għanijiet huma deskritti fid-dettall. Billi l-programm attwali ġie adottat, saru numru ta’ żviluppi importanti. Il-qafas legali bażiku għall-produzzjoni ta’ statistika Ewropea nbidel. Ġiet adottata l-Komunikazzjoni dwar il-metodu ta’ produzzjoni ta’ statistika tal-UE, u ġiet segwita bi strateġija konġunta tal-ESS; it-Trattat ta’ Lisbona daħal fis-seħħ; Kummissjoni Ewropea ġdida ħadet il-kariga (minn Jannar tal-2010 sa Diċembru tal-2014); tnedew bosta inizjattivi politiċi ġodda (bħal Ewropa 2020) u ssaħħet l-istruttura tal-governanza tal-ESS. L-ebda wieħed minn dawn l-iżviluppi ma huwa rifless fil-programm attwali; partijiet minnu skadew u hemm distakk bejn l-attivitajiet ippjanati u dawk attwali. Dan inaqqas ir-rilevanza tar-rapportar dwar l-implimentazzjoni tal-programm billi ħafna attivitajiet rilevanti mhumiex riflessi fil-programm waqt li aħna rridu nirrapportaw dwar ċerti attivitajiet li jissemmew fih iżda ma għadhomx jitwettqu. Għal dak li jirrigwarda l-proċess ta’ tħejjija tal-programm statistiku Ewropew, il-Grupp ta’ Sħubija [6] Task Force 3 ippropona ċ-ċiklu tal-programm multiannwali għall-2013-2017. Ġie suġġerit li r-rwol tal-imsieħba tal-ESS (il-Kumitat għall-ESS, id-DGINS, il-Grupp tad-Diretturi u l-ESAC) jissaħħaħ fil-proċess ta’ tħejjija tal-programm. Għandu jingħad li r-rapport tal-Kummissjoni lill-PE u l-Kunsill dwar l-evalwazzjoni ex-post tad-DSP tal-2003-2007[7] kien jinkludi rakkomandazzjonijiet rigward programmi multiannwali tal-futur, prinċipalment: Titjib tal-konnessjoni bejn id-DSP u l-programmi ta’ ħidma annwali. Id-DSP huwa mfassal sabiex ikun programm qafas li jifformula viżjoni strateġika għal ħames snin u jiżgura, flimkien mal-programmi ta’ ħidma annwali, il-flessibbiltà u r-rilevanza tad-DSP matul il-perjodu kollu. Fl-użu tagħhom tad-DSP bħala referenza, il-programmi ta’ ħidma annwali għandhom isemmu b’mod espliċitu u jkunu bbażati fuq id-DSP rispettiv. Titjib tal-monitoraġġ tal-implimentazzjoni tad-DSP. Il-monitoraġġ ġenerali tad-DSP għandu jiġi implimentat permezz tad-definizzjoni ta’ grupp ewlieni ta’ indikaturi li jipprovdu informazzjoni biżżejjed dwar l-ilħuq ta’ għanijiet operattivi u strateġiċi matul il-perjodu tal-programm. Ir-rapport tal-Kummissjoni lill-PE u l-Kunsill dwar l-evalwazzjoni ta’ nofs il-perjodu tad-DSP tal-2008-2012 enfasizza l-punti li ġejjin li għandhom jiġu kkunsidrati fil-futur: - Definizzjoni ta’ ħtiġijiet ġodda għal informazzjoni statistika. Huwa meħtieġ approċċ iżjed integrat bl-użu ta’ sorsi multipli u kkombinati ta’ dejta flimkien mal-armonizzazzjoni tal-metodoloġija, il-kunċetti u d-definizzjonijiet. - Sħubija msaħħa fl-ESS. Ġie enfasizzat it-twaqqif ta’ iżjed mudelli differenti ta’ kooperazzjoni għall-integrazzjoni mal-Istati Membri. - Ir-riflessjoni dwar approċċ kunċettwali għar-riprijoritizzazzjoni ta’ attivitajiet u d-disponibbiltà ta’ riżorsi għall-implimentazzjoni tad-DSP sabiex jitnaqqas il-piż tar-rispons u l-ispejjeż tal-produtturi ġiet ikkunsidrati bħala meħtieġa. Ta’ min isemmi li d-DSP tal-2008-2012 attwali kien wieħed mis-suġġetti tar-rapport ta’ verifika tal-Kapaċità ta’ Verifika Interna tal-Eurostat dwar il-funzjoni tal-evalwazzjoni[8], li nnota l-assenza ta’ evalwazzjoni ex ante għall-programm attwali u rrakkomanda li evalwazzjoni bħal din għandha ssir għall-programmi tal-futur skont ir-Regolament Finanzjarju[9] (Artikolu 27) u r-regoli ta’ Implimentazzjoni tiegħu[10] (Artikolu 21). Sabiex jiġu evitati l-limitazzjonijiet ta’ programm iddettaljat wisq li jkun jista’ jadatta għal prijoritajiet u żviluppi politiċi ġodda jew li qegħdin jinbidlu, l-ESP tal-2013-2017 huwa mfassal bħala strument ġenerali ta’ ppjanar li jiddeskrivi b’mod ġenerali l-għanijiet u l-azzjonijiet li għandhom isiru, u b’hekk jiġi pprovdut il-qafas ġenerali għat-tħejjija ta’ programmi ta’ ħidma statistika annwali b’għanijiet u azzjonijiet dettaljati. L-iżviluppi fl-ESS kif ukoll l-implimentazzjoni tal-Komunikazzjoni dwar il-metodu ta’ produzzjoni tal-istatistika tal-UE jeħtieġu ffukar partikolari tal-programm statistiku Ewropew tal-2013-2017 dwar l-ilħuq ta’ sfidi futuri u l-ibbilanċjar tad-domandi u r-riżorsi. Sħubija soda tal-ESS hija kruċjali u għalhekk fil-pjan direzzjonali għat-tħejjija ta’ dan il-programm ġiet integrata konsultazzjoni iżjed estensiva tal-partijiet interessati. Permezz ta’ referenza għal esperjenzi tal-passat, jiġu stabbiliti mekkaniżmi sabiex tiġi żgurata konsistenza fl-ippjanar u r-rapportar ta’ proċessi billi ssir konnessjoni aħjar bejn l-għanijiet tal-programm mal-programmi ta' ħidma annwali u t-titjib tal-monitoraġġ u l-evalwazzjoni tal-implimentazzjoni tal-programm. Ġew ikkunsidrati r-rakkomandazzjonijiet tal-evalwazzjoni ta' nofs it-terminu tad-DSP tal-2008-20125 meta tfasslu l-għanijiet u l-indikaturi tal-ESP tal-2013-2017. B’mod partikolari, rigward ir-riprijoritizzazzjoni ta’ rekwiżiti statistiċi li l-mira tagħhom hija t-tnaqqis tal-piż tar-rispons u l-ispejjeż tal-produtturi, ġiet maħsuba l-implimentazzjoni tal-mekkaniżmu tat-twaqqif ta’ prijoritajiet, ippreżentat lill-Kumitat għall-ESS fit-18 ta’ Novembru 2010[11]. Finalment, l-evalwazzjoni ex-ante ġiet ippreparata skont ir-Regolament Finanzjarju [12] (Artikolu 27) u r-Regoli ta’ Implimentazzjoni tiegħu [13] (Artikolu 21). 1.5.4 Koerenza u sinerġija possibbli ma’ strumenti rilevanti oħra Flimkien mad-DSP tal-2008-2012 attwali, programm multiannwali ieħor, prinċipalment il-Programm għall-Modernizzazzjoni tal-Impriża Ewropea u l-Istatistika dwar il-Kummerċ (MEETS), qiegħed jiġi implimentat bejn l-2009 u l-2013. Sabiex tittejjeb l-effiċjenza tal-ġestjoni tal-programmi, l-Eurostat iddeċidiet li fil-futur ikollha programm multiannwali wieħed minflok tnejn. Dan ifisser li l-għanijiet fil-qasam tal-istatistika dwar l-impriżi u l-kummerċ lil hinn mill-2013 u l-azzjonijiet relatati mal-modernizzazzjoni ta' statistika soċjali huma parti mill-ESP tal-2013-2017. Barra dan, l-Eurostat għandu rwol ta’ koordinazzjoni fil-qasam tal-produzzjoni ta’ statistika Ewropea konformi mad-Deċiżjoni tal-Kummissjoni 97/281/KE tal-21 ta’ April 1997. Id-Direttorati Ġenerali tal-Kummissjoni u servizzi oħra jinvolvu l-Eurostat fi stadju bikri fl-iżvilupp tal-programmi tagħhom relatati mal-istatistika. 1.6 Terminu ta’ żmien u impatt finanzjarju þ Proposta/inizjattiva ta’ terminu limitat – þ Proposta/inizjattiva b’effett minn [01/01] 2013 sa [31/12] 2017 – þ Impatt finanzjarju mill-2013 sal-2017 għall-approprjazzjonijiet ta’ impenji u mill-2013 sal-2021 għall-approprjazzjonijiet ta’ ħlasijiet. ¨ Proposta/inizjattiva ta’ mingħajr terminu limitat – Implimentazzjoni b’perjodu ta’ bidu minn YYYY sa YYYY, – segwita b’operazzjoni fuq skala sħiħa. 1.7 Mod/i ta’ ġestjoni previst(i)[14] þ Ġestjoni diretta ċentralizzata mill-Kummissjoni ¨ Ġestjoni indiretta ċentralizzata bid-delega ta’ kompiti ta’ implimentazzjoni lil: – ¨ aġenziji eżekuttivi – ¨ korpi mwaqqfa mill-Komunitajiet [15] – ¨ korpi tas-settur pubbliku nazzjonali/korpi b’missjoni ta’ servizz pubbliku – ¨ persuni fdati bl-implimentazzjoni ta’ azzjonijiet speċifiċi skont it-Titolu V tat-Trattat dwar l-Unjoni Ewropea u identifkati fl-att bażiku rilevanti kif mifhum fl-Artikolu 49 tar-Regolament Finanzjarju ¨ Ġestjoni kondiviża mal-Istati Membri ¨ Ġestjoni deċentralizzata ma’ pajjiżi terzi ¨ Ġestjoni konġunta ma’ organizzazzjonijiet internazzjonali, b’mod partikolari mal-OECD, in-Nazzjonijiet Uniti u l-Bank Dinji. Jekk jiġi indikat iżjed minn modulu wieħed ta’ ġestjoni, jekk jogħġbok ipprovdi d-dettalji fit-taqsima tal-‘Kummenti’. 2 MIŻURI TA’ ĠESTJONI 2.1 Regoli dwar il-monitoraġġ u r-rapportar Speċifika l-frekwenza u l-kundizzjonijiet. L-evalwazzjoni ex-ante tal-ESP 2013-2017 twettqet fuq il-bażi tad-dispożizzjonijiet tar-Regolamenti Finanzjarji għall-programmi ta’ nfiq bejn Ottubru tal-2010 u April tal-2011 mill-unità tal-Ippjanar Strateġiku tal-Eurostat bl-għajnuna tal-unitajiet tal-Affarijiet Finanzjarji u Legali. Hija ġiet ikkonsultata mat-Task Force interna tal-Eurostat għat-tħejjija tal-ESP 2013-2017 magħmul minn rappreżentanti f’livell ta’ Kap tal-Unità mid-Direttorati kollha tal-Eurostat u wara ġiet approvata fil-laqgħa tad-Direttorati tal-Eurostat fit-12 ta’ April 2011. Is-sejbiet ewlenin tal-evalwazzjoni ex-ante ġew inkorporati fid-Dikjarazzjoni Finanzjarja Leġiżlattiva. It-tagħlimiet mill-esperjenzi tal-imgħoddi li ġew ikkunsidrati fit-twaqqif tal-ESP huma ppreżentati fid-Dikjarazzjoni Finanzjarja Leġiżlattiva, Parti 1.5.3 ”Tagħlimiet mill- esperjenzi simili tal-imgħoddi”. L-għanijiet tal-ESP huma ppreżentati fil-proposta nfisha. L-Artikolu 2 tal-proposta jistipula li l-ESP se jkun soġġett għal ippjanar annwali permezz tal-programmi ta’ ħidma statistika annwali tal-Kummissjoni b’konformità mar-Regolament (KE) Nru 223/2009. Dawn il-programmi u l-finanzjament korrispondenti tagħhom se jkunu s-suġġett tad-Deċiżjonijiet tal-Kummissjoni li jistipulaw fid-dettall il-produzzjoni u r-riżultati (għanijiet u indikaturi) li għandhom jintlaħqu waqt il-perjodu ta’ referenza. Il-monitoraġġ se jiġi żgurat permezz ta’ rapporti regolari dwar il-konsum tar-riżorsi u dwar il-progress magħmul fl-ilħuq tal-għanijiet. Rigward ir-rapportar huwa maħsub li, b’konformità mar-Regolament dwar l-Istatistika Ewropea, se jitħejja rapport ta’ progress interim u, wara li jkun ġie kkonsultat il-Kumitat għall-ESS, se jiġi sottomess lill-Parlament Ewropew u lill-Kunsill mhux iktar tard minn Ġunju tal-2015. Fl-aħħar tal-perjodu kopert mill-programm. l-ESP se jiġi soġġett għal evalwazzjoni ex-post. Il-Kumitat għall-ESS se jiġi kkonsultat dwar ir-rapport ta’ evalwazzjoni, li se jiġi sottomess lill-Parlament Ewropew u l-Kunsill sal-aħħar tal-2018. 2.2 Sistema ta’ ġestjoni u kontroll 2.2.1 Riskju/i identifikat(i) Il-mod ta’ ġestjoni tal-programm propost huwa ġestjoni diretta ċentrali mill-Kummissjoni u sa ċertu punt ġestjoni konġunta mal-Organizzazzjonijiet Internazzjonali. Mil-lat finanzjarju, il-programm se jiġi implimentat bl-għoti ta’ kuntratti, b’mod partikolari lil impriżi speċjalizzati fis-servizzi statistiċi jew informatiċi, u permezz ta’ għotjiet li jiffinanzjaw b’mod prinċipali lill-awtoritajiet Nazzjonali tal-Istatistika. Ir-Regolament (KE) Nru. 223/2009 dwar statistika Ewropea jippermetti li jsiru għotjiet diretti lil dawk l-awtoritajiet. Ir-riskji ewlenin identifikati għall-implimentazzjoni tal-programm jaqgħu prinċipalment fil-ġestjoni tal-proċeduri tal-għotja. Kif jidher mill-esperjenza fl-implimentazzjoni tal-Programm Statistiku Komunitarju tal-2008-2012, xi benefiċjarji ltaqgħu ma' diffikultajiet konsistenti sabiex jissottomettu d-dokumentazzjoni meħtieġa għad-determinazzjoni tal-ispejjeż ta’ eliġibbiltà mġarrba. 2.2.2 Metodu(i) ta’ kontroll previst(i) L-elementi ewlenin tas-sistema interna ta’ kontroll huma: Verifika ex-ante tal-aspetti operattivi u finanzjarji ta’ kull tranżazzjoni finanzjarja (legalità, regolarità u ġestjoni finanzjarja soda) skont l-Artikolu 47 (3) tar-Regoli ta’ Implimentazzjoni tar-Regolament Finanzjarju. Il-kontrolli ex-ante jkopru ċ-ċiklu tal-ħajja kollu tal-infiq, mill-ippjanar u l-programmazzjoni għall-impenji u l-ħlasijiet. Għal dan il-għan, għal kull tranżazzjoni finanzjarja kull attur fiċ-ċirkwiti finanzjarji għandu juża kontrolli konformi ma’ listi speċifiċi ta’ kontrolli. Mhux biss iċ-ċirkwiti finanzjarji, iżda wkoll sorveljanza xierqa, rapportar ibbażat fuq il-finanzjament u l-prestazzjoni, l-awditjar u l-evalwazzjoni jikkontribwixxu għall-impliementazzjoni tal-baġit tal-programm skont il-prinċipji ta’ ġestjoni finanzjarja soda u sabiex jiġi żgurat li jkun hemm konformità mar-rekwiżiti ta’ legalità u regolarità. Il-kumplimentarjetà se tiġi żgurata bejn is-sorsi ta’ garanzija msemmija qabel, sabiex tiġi evitata d-duplikazzjoni tal-isforzi u jkun hemm kosteffiċjenza tal-kontrolli. Fl-isfond tal-kontrolli komprensivi u obbligatorji applikati għal kull tranżazzjoni finanzjarja li se tiġi awtorizzata taħt il-programm, se jiġu applikati l-azzjonijiet ta’ kontroll addizzjonali li ġejjin għall-ġestjoni ta’ proċeduri tal-għotja. Minbarra l-kontrolli ex-ante deskritti hawn fuq u bbażati fuq analiżi annwali tar-riskji, se titwettaq verifika ex-ante u ex-post imsaħħa. Verifiki ex-ante msaħħa se jitwettqu fuq bażi ta' kampjuni, jiġifieri kontrolli profondi ta' dokumentazzjoni addizzjonali ta' appoġġ qabel il-ħlasijiet finali għal azzjonijiet ta għotja kkofinanzjati. Barra dan, u abbażi tal-esperjenza miksuba mill-2005, se jitwettqu kontrolli ex-post sabiex jiġi vverifikat li l-operazzjonijiet iffinanzjati mill-baġit jiġu implimentati b’mod korrett u b’mod partikolari li jkun hemm konformità mal-kriterji stabbiliti għal verifika ex-ante. Se ssir enfażi partikolari fuq it-tnaqqis tal-kumplessità amministrattiva u għalhekk tal-probabbiltà ta’ żbalji konnessi mal-ġestjoni ta’ għotjiet. Dan se jintlaħaq b’mod partikolari b’iffukar fuq proġetti ikbar (u l-limitu ta’ għotjiet żgħar), ir-rekwiżiti ta' ċertifikati speċifiċi ta' verifika, u l-aħħar iżda mhux l-inqas bl-introduzzjoni ta' opzjonijiet alternattivi għall-ħlasijiet ibbażati fuq spejjeż attwali, jiġifieri għotjiet ibbażati fuq rati fissi u skali ta' kostijiet ta' unitajiet. Spejjeż u benefiċċji tal-kontrolli: Huwa meqjus li l-istrateġija tal-kontroll tal-programm tillimita r-riskju ta’ nonkonformità għal taħt it-2 %, li huwa konformi mal-evalwazzjoni mwettqa taħt ir-Rapport ta' Attività Annwali tal-2010. Billi l-għan tal-kontroll intern għall-programm il-ġdid huwa li ma tinqabiżx rata medja ta’ żball residwu ta’ 2 % għall-perjodu ta’ programmazzjoni kollu mill-2013-2017, is-sistema ta’ kontroll intern kif ukoll l-ispejjeż tagħha huma kkunsidrati adegwati għall-ilħuq ta’ dan l-għan. Id-DĠ ESTAT jikkunsidra li l-ispejjeż tal-kontrolli addizzjonali ex-ante u ex-post imsaħħa msemmija hawn fuq għandhom jibqgħu madwar 1 % tal-baġit tal-programm, madwar l-istess proporzjon bħal fil-programm ta’ qabel. F’termini ta’ natura u intensità tal-kontrolli, 100 % tat-tranżazzjonijiet finanzjarji (u għalhekk 100 % tal-baġit) se jkunu soġġetti għal kontrolli ex-ante obbligatorji skont ir-Regolament Finanzjarju. Kif deskritt fil-qosor hawn fuq, se jsiru kontrolli bbażati fuq analiżi profonda tad-dokumentazzjoni sottostanti wara analiżi tar-riskji annwali. Huma jistgħu jkopru 4-6 % tal-baġit. 2.3 Miżuri għall-prevenzjoni ta’ frodi u irregolaritajiet Speċifika l-miżuri ta’ prevenzjoni u protezzjoni eżistenti u maħsuba. Minbarra l-applikazzjoni tal-mekkaniżmi regolatorji kollha, se titfassal strateġija kontra l-frodi b’konformità mal-istrateġija kontra l-frodi l-ġdida tal-Kummissjoni (CAFS) adottata fl-24 ta’ Ġunju 2011 sabiex jiġi żgurat inter alia li l-kontrolli interni relatati ma' azzjonijiet kontra l-frodi jkunu konformi fis-sħiħ mal-CAFS u li l-approċċ tar-riskju ta’ ġestjoni tal-frodi jkun immirat għall-identifikazzjoni ta’ oqsma ta’ riskju ta’ frodi u tweġibiet adegwati. Fejn ikun meħtieġ, se jitwaqqfu gruppi ta’ netwerking u għodod adegwati tal-IT dedikati għall-analiżi ta' każijiet ta' frodi relatati mal-Programm Statistiku Ewropew. L-Eurostat iddefiniet strateġija ta’ kontroll tal-2013-2017 li takkumpanja l-implimentazzjoni tal-ESP. It-tnaqqis tal-kumplessità, l-appilkazzjoni ta’ proċeduri ta’ monitoraġġ kosteffettivi kif ukoll it-tmexxija ta’ kontrolli ex-ante u ex-post ibbażati fuq ir-riskji se jkollhom l-għan li jnaqqsu l-probabbiltà u jikkontribwixxu għall-prevenzjoni ta’ frodi. Miżuri speċifiċi għaż-żieda tal-għarfien u t-taħriġ rilevanti rigward il-prevenzjoni tal-frodi huma parti mill-istrateġija tal-kontroll. 3 L-IMPATT FINANZJARJU STMAT TAL-PROPOSTA/INIZJATTIVA 3.1 Intestatura/i tal-qafas finanzjarju multiannwali u intestatura/i baġitarja/i tal-infiq affettwata/i · Intestaturi baġitarji ta’ nfiq eżistenti Skont l-intestaturi tal-qafas finanzjarju multiannwali u l-intestaturi baġitarji. Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni Numru [Deskrizzjoni………………………...……….] || Div./non-div. ([16]) || Mill-pajjiżi tal-EFTA[17] || Mill-pajjiżi kandadati[18] || Minn pajjiżi terzi || Skont it-tifsira ral-Artikolu 18(1)(aa) tar-Regolament Finanzjarju || [XX.YY.YY.YY] || Div/non-div. || IVA/LE || IVA/LE || IVA/LE || IVA/LE · Linji baġitarji ġodda mitluba Skont l-intestaturi tal-qafas finanzjarju multiannwali u l-intestaturi baġitarji. Intestatura tal-qafas finanzjarju multiannwali || Linja baġitarja || Tip ta’ nefqa || Kontribuzzjoni Numru [Intestatura……………………………………..] || Div./non-div. || Minn pajjiżi tal-EFTA || Mill-pajjiżi kandidati || Minn pajjiżi terzi || Skont it-tifsira ral-Artikolu 18(1)(aa) tar-Regolament Finanzjarju 1 || 29.0201 Il-Programm Statistiku Ewropew 2013-2017 || Div || IVA/LE || IVA/LE || IVA/LE || IVA/LE 1 || 29.0104 Politika tal-Informazzjoni dwar l-Istatistika — Nefqa għall-ġestjoni amministrattiva || Non-div || IVA/LE || IVA/LE || IVA/LE || IVA/LE 3.2 Impatt stmat fuq in-nefqa 3.2.1 Sommarju tal-impatt stmat fuq in-nefqaummary of estimated impact on expenditure EUR miljuni (sa3 punti deċimali) Intestatura tal-qafas finanzjarju multiannwali: || Numru || Intestatura 1 – Tkabbir intelliġenti u inklussiv (mill-2014) DĠ: ESTAT || || || Sena 2014[19] || Sena 2015 || Sena 2016 || Sena 2017 || Sena 2018 u wara || TOTAL  Approprjazzjonijiet operattivi || || || || || || 29.0201 || Impenji || (1) || 53.391 || 54.922 || 56.443 || 57.960 || || 222.716 Pagamenti || (2) || 32.360 || 33.613 || 46.450 || 52.843 || 92.839 || [20]258.105 Approprjazzjonijiet ta’ natura amministrattiva ffinanzjati mill-pakkett għall-programmi speċifiċi [21] || || || || || || 29.0104 || || (3) || 2.900 || 2.983 || 3.065 || 3.148 || || 12.096 Approprjazzjonijiet TOTALI għad-DĠ ESTAT || Impenji || =1+1a +3 || 56.291 || 57.905 || 59.508 || 61.108 || || 234.812 Pagamenti || =2+2a +3 || 35.260 || 36.596 || 49.515 || 55.991 || 92.839 || 270.201  Approprjazzjonijiet operattivi TOTALI || Impenji || (4) || 53.391 || 54.922 || 56.443 || 57.960 || || || || 222.716 Pagamenti || (5) || 32.360 || 33.613 || 46.450 || 52.843 || 92.839 || || || 258.105  Approprjazzjonijiet TOTALI ta’ natura amministrattiva ffinanzjati mill-pakkett għal programmi speċifiċi || (6) || 2.900 || 2.983 || 3.065 || 3.148 || || || || 12.096 Approprjazzjonijiet TOTALI taħt l-INTESTAtURA 1 tal-qafas finanzjarju multiannwali || Impenji || =4+ 6 || 56.291 || 57.905 || 59.508 || 61.108 || || || || 234.812 Pagamenti || =5+ 6 || 35.260 || 36.596 || 49.515 || 55.991 || 92.839 || || || 270.201 Intestatura ta’ qafas finanzjarju multiannwali: || 5 || " Nefqa amministrattiva " EUR miljuni (sa 3 punti deċimali) || || || Sena 2014 || Sena 2015 || Sena 2016 || Sena 2017 || Sena 2018 u wara || TOTAL DĠ: ESTAT ||  Riżorsi umani || 92.335 || 91.479 || 90.615 || 89.829 || || || || 364.258  Nefqa amministrattiva oħra || (1) 3.487 || (2) 3.487 || (3) 3.487 || (4) 3.487 || || || || 13.948 TOTAL DĠ ESTAT || Approprjazzjonijiet || 95.822 || 94.966 || 94.102 || 93.316 || || || || 378.206 Approprjazzjonijiet TOTALI tal-Intestatura 5 tal-qafas finanzjarju multiannwali || (Impenji totali = Pagamenti totali) || 95.822 || 94.966 || 94.102 || 93.316 || || || || 378.206 EUR miljuni (sa 3 punti deċimali) || || || Sena 2014 || Sena 2015 || Sena 2016 || Sena 2017 || Sena 2018 u wara 1.6) || TOTAL Approprjazzjonijiet TOTALI taħt l-INTESTATURI 1 sa 5 tal-qafas finanzjarju multiannwali || Impenji || 152.113 || 152.871 || 153.610 || 154.424 || || || || 613.018 Pagamenti || 131.082 || 131.562 || 143.617 || 149.307 || 92.839 || || || 648.407 3.2.2 Impatt stmat fuq l-approprjazzjonijiet operattivi – Il-proposta/inizjattiva ma teħtieġx l-użu ta’ approprjazzjonijiet operattivi – X Il-proposta/inizjattiva teħtieġ l-użu ta’ approprjazzjonijiet operattivi, kif spjegat hawn taħt: Approprjazzjonijiet ta’ impenn f’EUR miljuni (sa 3 punti deċimali) || || Sena 2014 || Sena 2015 || Sena 2016 || Sena 2017 || TOTAL RIŻULTATI || Indika l-għanijiet u l- riżultati || Tip ta’ riżultat[22] || Spiża medja tal-riżultat || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd ta’ riżultati || Spiża || Għadd totali ta’ riżultati || Spiża totali || Għanijiet speċifiċi Nru 1 u 4[23] Tiġi pprovduta informazzjoni statistika ta’ kwalità sabiex jiġu appoġġjati l-iżvilupp, il-monitoraġġ u l-evalwazzjoni tal-politiki tal-Unjoni || || - Riżultat || Proġetti statistiċi || 0.304 || || || 85 || 23.694 || 67 || 21.480 || 62 || 21.204 || 58 || 22.129 || 272 || 88.507 || Subtotal għall-għan speċifiku Nru 1 || || || 85 || 23.694 || 67 || 21.480 || 62 || 21.204 || 58 || 22.129 || 272 || 88.507 || GĦAN SPEĊIFIKU Nru 2 Implimentazzjoni tal-metodu ta’ produzzjoni ġdid tal-istatistika Ewropea || || - Riżultat || Proġetti statistiċi || 0.298 || || || 84 || 23.694 || 100 || 30.102 || 94 || 31.555 || 87 || 32.194 || 365 || 117.545 || Subtotal għall-għan speċifiku Nru 2 || || || 84 || 23.694 || 100 || 30.102 || 94 || 31.555 || 87 || 32.194 || 365 || 117.545 || Għan speċifiku Nru 3 Tisħiħ tas-sħubija fl-ESS u lil hinn || || - Riżultat || Proġetti statistiċi || 0.306 || || || 19 || 6.003 || 9 || 3.340 || 8 || 3.684 || 7 || 3.637 || 43 || 16.664 || Sub-total għall-għan speċifiku Nru 3 || || || 19 || 6.003 || 9 || 3.340 || 8 || 3.684 || 7 || 3.637 || 43 || 16.664 || SPIŻA TOTALI || || || 188 || 53.391 || 176 || 54.922 || 164 || 56.443 || 152 || 57.960 || 680 || 222.716 3.2.3 Impatt stmat fuq approprjazzjonijiet ta’ natura amministrattiva 3.2.3.1 Sommarju – ¨ Il-proposta/inizjattiva ma teħtieġx l-użu ta’ approprjazzjonijiet amministrattivi – X Il-proposta/inizjattiva teħtieġ l-użu ta’ approprjazzjonijiet amministrattivi, kif spjegat hawn taħt: EUR miljuni (sa 3 punti deċimali) || Sena 2014 || Sena 2015 || Sena 2016 || Sena 2017 || Sena 2018 u wara || TOTAL Intestatura 5 tal-qafas finanzjarju multiannwali || || || || || || Riżorsi umani || 92.335 || 91.479 || 90.615 || 89.829 || || 364.258 Nefqa amministrattiva oħra || || || || || || 13.948 Subtotal Intestatura 5 tal-qafas finanzjarju multiannwali || 95.822 || 94.966 || 94.102 || 93.316 || || 378.206 Barra l-Intestatura 5[24] tal-qafas finanzjarju multiannwali || || || || || || Riżorsi umani || 2.285 || 2.285 || 2.285 || 2.285 || || 9.140 Nefqa oħra ta’ natura amministrattiva (IT; laqgħat; studji; missjonijiet; abbonamenti) || 0.615 || 0.698 || 0.780 || 0.863 || || 2.956 Subtotal barra l-Intestatura 5 tal-qafas finanzjarju multiannwali || (1) 2.900 || (2) 2.983 || (3) 3.065 || (4) 3.148 || || (5) 12.096 TOTAL || 98.722 || 97.949 || 97.167 || 96.464 || || 390.302 3.2.3.2 Stima tar-rekwiżiti tar-riżorsi umani – ¨ Il-proposta/inizjattiva ma teħtieġx l-użu ta’ riżorsi umani – X Il-proposta/inizjattiva teħtieġ l-użu ta’ riżorsi umani, kif spjegat hawn taħt: L-istima għandha tiġi espressa f’ammonti sħaħ (jew mhux aktar minn punt deċimali wieħed) || Sena 2014 || Sena2015 || Sena2016 || Sena2017 ||  Karigi tal-Pjan ta’ Stabbiliment (uffiċjali u aġenti temporanji) 29 01 01 01 (Kwartieri Ġenerali u Uffiċċji tar-rappreżentanza tal-Kummissjoni) || 651 || 645 || 639 || 633 || || || XX 01 01 02 (Delegazzjonijiet) || - || - || - || - || || || XX 01 05 01 (Riċerka Indiretta) || - || - || - || - || || || 10 01 05 01 (Riċerka Diretta) || - || - || - || - || || ||  Persunal estern (f’Unità Ekwivalenti għal Full Time: FTE)[25] 29 01 02 01 (CA, INT, SNE mill-“pakkett globali”) || 94 || 93 || 92 || 92 || || || XX 01 02 02 (CA, INT, JED, LA u SNE fid-delegazzjonijiet) || - || - || - || - || || || XX 01 04 yy [26] || - fil-Kwartieri Ġenerali[27] || || || || || || || - fid-delegazzjonijiet || || || || || || || XX 01 05 02 (CA, INT, SNE – Riċerka Indiretta) || || || || || || || 10 01 05 02 (CA, INT, SNE – Riċerka Diretta) || || || || || || || Linji baġitarji oħra (29 01 04 01) || 41 || 41 || 40 || 40 || || || TOTAL || 789 || 779 || 771 || 765 || || || 29 huwa l-qasam politiku jew it-titolu baġitarju kkonċernat. Ir-riżorsi umani meħtieġa se jintlaħqu minn persunal mid-DĠ li jkun diġà assenjat għall-ġestjoni tal-azzjoni u/jew ikun skjerat mill-ġdid fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata għad-DĠ li jkun qed imexxi taħt il-proċedura ta’ allokazzjoni annwali u fid-dawl tal-limiti baġitarji. Deskrizzjoni tal-kompiti li għandhom jitwettqu: Uffiċjali u aġenti temporanji || Il-kompiti li għandhom jitwettqu min-naħa waħda jikkonċernaw prinċipalment ix-xogħol metodoloġiku u min-naħa l-oħra l-ġbir, il-validazzjoni, l-ipproċessar u t-tixrid tal-informazzjoni statistika relatata mal-isferi stabbiliti fl-annessi għar-Regolament propost. Huma jirreferu wkoll għaż-żewġ attivitajiet orizzontali ABB tal-Eurostat (“Appoġġ amministrattiv għall-Eurostat” u ”Strateġija u koordinazzjoni ta’ politika tal-Eurostat”) Persunal estern || Jappoġġja lill-uffiċjali u l-aġenti temporanji fit-twettiq tal-kompiti msemmija hawn fuq 3.2.4 Kompatibbiltà mal-qafas finanzjarju multiannwali attwali – X Il-proposta/inizjattiva hija kompatibbli mal-qafas finanzjarju multiannwali għall-2014-2020. – ¨ Il-proposta/inizjattiva se tinkludi riprogrammar tal-intestatura rilevanti fil-qafas finanzjarju multiannwali. Spjega x’tip ta’ riprogrammar huwa meħtieġ, u speċifika l-linji baġitarji kkonċernati u l-ammonti korrispondenti. – ¨ Il-proposta/inizjattiva tirrikjedi applikazzjoni tal-istrument tal-flessibbiltà jew reviżjoni tal-qafas finanzjarju multiannwali[28]. Spjega x’inhu meħtieġ, u speċifika l-intestaturi u l-linji baġitarji kkonċernati u l-ammonti korrispondenti. 3.2.5 Kontribuzzjonijiet minn partijiet terzi – Il-proposta/inizjattiva ma tipprevedix għal kofinanzjament minn partijiet terzi – X Il-proposta/inizjattiva tipprevedi għal kofinanzjament kif stmat hawn taħt: Approprjazzjonijiet f’EUR miljuni (sa tliet punti deċimali) || Sena 2014 || Sena 2015 || Sena 2016 || Sena 2017 || || Total Kontribuzzjoni tal-Isvizzera || 4.851 || 4.948 || 5.047 || 5.147 || || || || 19.933 Approprjazzjonijiet TOTALI kofinanzjati || 4.851 || 4.948 || 5.047 || 5.147 || || || || 19.933 3.3 Impatt stmat fuq id-dħul – X Il-Proposta/inizjattiva ma għandha ebda impatt finanzjarju fuq id-dħul. – ¨ Il-Proposta/inizjattiva għandha l-impatt finanzjarju li ġej: – ¨ fuq ir-riżirsi proporji – ¨ fuq dħul mixxellanju EUR miljuni (sa 3 punti deċimali) Linja baġitarja tad-dħul: || Approprjazzjonijiet disponibbli għas-sena baġitarja li għaddejja || Impatt tal-proposta/inizjattiva[29] Sena N || Sena N+1 || Sena N+2 || Sena N+3 || … inkludi kemm hemm bżonn kolonni sabiex tirrifletti t-terminu tal-impatt (ara l-punt 1.6) Artikolu …………. || || || || || || || || Għal dħul assenjat mixxellanaju, speċifika l-linja(i) baġitarja tan-nefqa affettwata.. Speċifika l-metodu għall-kalkolu tal-impatt fuq id-dħul. [1] ĠU L 39, 9.2.2009, p. 12. [2] ABM: Ġestjoni Bbażata fuq Attività – ABB; Ibbaġitjar Ibbażat fuq Attività. [3] Kif imsemmi fl-Artikolu 49 (6)(a) jew (b) tar-Regolament Finanzjarju. [4] ĠU L 87, 31.3.2009, p. 164. [5] Deċiżjoni Nru 1578/2007/KE, ĠU L 344, 28.12.2007, p. 15. [6] Il-Grupp ta’ Sħubija huwa grupp ta’ Diretturi Ġenerali tal-Istituti Nazzjonali tal-Istatistika tal-ESS li l-missjoni tiegħu hija l-iżvilupp ulterjuri tal-ESS b’mod partikolari permezz tal-iffaċilitar tal-ħidma tal-Kumitat ESS. [7] COM(2009) 1 finali. [8] Rapport ta’ Verifika tal-Kapaċità ta’ Verifika Interna ESTAT-2009-ESTAT-002, 19.2.2010. [9] Verżjoni kkonsolidata tar-Regolament tal-Kunsill Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej. [10] Verżjoni kkonsolidata tar-Regolament tal-Kunsill Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament tal-Kunsill Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej. [11] Ippreżentat fil-laqgħa tal-Kumitat tal-ESS fit-18 ta’ Novembru 2010 (Dok. Nru 2010/07/08b). [12] Verżjoni kkonsolidata tar-Regolament tal-Kunsill Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej. [13] Verżjoni kkonsolidata tar-Regolament tal-Kunsill Nru 2342/2002 tat-23 ta’ Diċembru 2002 li jistabbilixxi regoli dettaljati għall-implimentazzjoni tar-Regolament tal-Kunsill Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej. [14] Dettalji ta’ modi ta’ ġestjoni u referenzi għar-Regolament Finanzjarju jistgħu jinsabu fuq il-websajt BudgWeb: http://www.cc.cec/budg/man/budgmanag/budgmanag_en.html. [15] Kif imsemmi fl-Artikolu 185 tar-Regolament Finanzjarju. [16] Div. = Approprjazzjonijiet Divrenzjati / Non-div. = Approprjazzjonijiet mhux divrenzjati [17] EFTA: L-Assoċjazzjoni Ewropea tal-Kummerċ Ħieles. [18] Pajjiżi kandidati u, fejn applikabbli, kandidati potenzjali mill-Balkani tal-Punent. [19] Sena N hija s-sena li matulha tibda l-implimentazzjoni tal-proposta/inizjattiva. [20] L-approprjazzjonijiet ta’ ħlasijiet jikkunsidraw obbligi li jirriżultaw mill-bidu tal-Programm Ewropew tal-Istatistika fl-2013 [21] Assistenza teknika u/jew amministrattiva u nefqa b’appoġġ għall-implimentazzjoni tal-programmi tal-UE u/jew azzjonijiet (ex linji “BA”), riċerka indiretta, riċerka diretta. [22] Outputs huma prodotti u servizzi li għandhom jiġu pprovduti (eż. l-għadd ta’ skambji ffinanzjati ta’ studenti, l-għadd ta’ kilometri ta’ toroq mibnija). [23] Kif deskritt fit-Taqsima 1.4.2. ‘Għan (għanijiet speċifiku (speċifiċi) …’. [24] Assistenza teknika u/jew amministrattiva u nefqa bħala appoġġ għall-implimentazzjoni tal-programmi tal-UE u/jew azzjonijiet (ex linji “BA”), riċerka indiretta, riċerka diretta. [25] CA= Aġent kuntrattwali; INT= personal (‘Intérimaire’) mill-aġenzija; JED= ‘Jeune Expert en Délégation’ (Esperti Żgħażagħ fid-Delegazzjonijiet); LA= Aġent Lokali; SNE= Espert Nazzjonali Ssekondat; . [26] Taħt il-limitu massimu għal personal estern mill-approprjazzjonijiet operattivi (ex linji ‘BA’ ). [27] Essenzjalment għall-Fondi Strutturali, il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għas-Sajd (FES). [28] Ara l-punti 19 u 24 tal-Ftehim Interistituzzjonali. [29] Fir-rigward ta’ riżorsi proprji tradizzjonali (dazji doganali, levies taz-zokkor), l-ammonti indikati għandhom ikunu ammonti netti, jiġifieri ammonti gross wara tnaqqis ta’ 25 % għall-ispejjeż tal-ġbir.